2.12.2022
EL
Επίσημη Εφημερίδα της Ευρωπαϊκής Ένωσης
L 311/11
Άρθρο 18 Διαβολόψαρα 1.
Απαγορεύεται στα ενωσιακά αλιευτικά σκάφη η σκόπιμη ρίψη οποιουδήποτε τύπου εργαλείου γύρω από διαβολόψαρο (τα είδη του γένους Mobula), εάν το ζώο έχει εντοπιστεί πριν από την έναρξη της ρίψης. 2.
Τα ενωσιακά αλιευτικά σκάφη δεν διατηρούν επί του σκάφους, δεν μεταφορτώνουν, δεν εκφορτώνουν, δεν αποθηκεύουν, δεν πωλούν και δεν διαθέτουν προς πώληση ολόκληρο διαβολόψαρο ή τεμάχιο αυτού. 3.
Τα ενωσιακά αλιευτικά σκάφη απελευθερώνουν χωρίς καθυστέρηση ζωντανά και ανέπαφα, στο μέτρο του δυνατού, τα διαβολόψαρα που αλιεύονται ακούσια, μόλις εντοπιστούν σε δίχτυ, αγκίστρι ή στο κατάστρωμα, κατά τρόπο ώστε να προκαλείται η ελάχιστη δυνατή βλάβη στα μεμονωμένα διαβολόψαρα που αλιεύονται.
Λαμβάνουν όλα τα εύλογα μέτρα για την εφαρμογή των διαδικασιών χειρισμού για τα διαβολόψαρα, λαμβάνοντας παράλληλα υπόψη την ασφάλεια του πληρώματος.
4. Κατά παρέκκλιση από την παράγραφο 3, σε περίπτωση που ενωσιακό σκάφος γρι-γρι αλιεύσει και καταψύξει ακούσια διαβολόψαρο κατά τη διάρκεια των δραστηριοτήτων του, παραδίδει ολόκληρο το διαβολόψαρο στις αρμόδιες κρατικές αρχές ή σε άλλη αρμόδια αρχή ή το απορρίπτει στο σημείο εκφόρτωσης.
Τα διαβολόψαρα που παραδίδονται με τον εν λόγω τρόπο δεν μπορούν να αποτελούν αντικείμενο πώλησης ή ανταλλαγής, μπορούν όμως να δωρίζονται για εγχώρια ανθρώπινη κατανάλωση. 5.
Τα ενωσιακά αλιευτικά σκάφη χρησιμοποιούν κατάλληλες τεχνικές άμβλυνσης του κινδύνου, ταυτοποίησης, χειρισμού και απελευθέρωσης και διατηρούν επί του σκάφους όλον τον απαραίτητο εξοπλισμό για την απελευθέρωση διαβολόψαρων.
Άρθρο 19 Φαλαινοκαρχαρίες 1.
Απαγορεύεται στα ενωσιακά αλιευτικά σκάφη η σκόπιμη ρίψη διχτυού γρι-γρι γύρω από φαλαινοκαρχαρία (Rhincodon typus) στην περιοχή, εάν έχει εντοπιστεί πριν από την έναρξη της ρίψης. 2.
Σε περίπτωση που ένας φαλαινοκαρχαρίας περικυκλωθεί ή εμπλακεί ακούσια στο αλιευτικό εργαλείο, τα ενωσιακά αλιευτικά σκάφη: α) λαμβάνουν όλα τα εύλογα μέτρα για να εξασφαλίσουν την ασφαλή απελευθέρωσή του, σύμφωνα με τις διαθέσιμες κατευθυντήριες γραμμές για τις βέλτιστες πρακτικές της επιστημονικής επιτροπής της IOTC σχετικά με την ασφαλή απελευθέρωση και τον χειρισμό των φαλαινοκαρχαριών, λαμβάνοντας παράλληλα υπόψη την ασφάλεια του πληρώματος· β) αναφέρουν το συμβάν στο κράτος μέλος σημαίας του σκάφους, με τις ακόλουθες πληροφορίες: — τον αριθμό των φαλαινοκαρχαριών, — σύντομη περιγραφή της αλληλεπίδρασης, συμπεριλαμβανομένων λεπτομερειών σχετικά με τον τρόπο και τον λόγο της αλληλεπίδρασης που σημειώθηκε, εάν είναι δυνατόν, — την τοποθεσία της περικύκλωσης, — τις ενέργειες που αναλήφθηκαν για την εξασφάλιση της ασφαλούς απελευθέρωσης, και — αξιολόγηση της κατάστασης του φαλαινοκαρχαρία κατά την απελευθέρωση, ακόμα και αν απελευθερώθηκε ζωντανός αλλά απεβίωσε στη συνέχεια.
ΤΜΗΜΑ 2
Λοιπά είδη
Άρθρο 20 Κητοειδή 1.
Απαγορεύεται στα ενωσιακά αλιευτικά σκάφη η σκόπιμη ρίψη διχτυού γρι-γρι γύρω από κητοειδές στην περιοχή, εάν έχει εντοπιστεί πριν από την έναρξη της ρίψης.